Legal Document

Category: 17

Text:
40. ΑΠΟΦΑΣΗ ΥΠΟΥΡΓΟΥ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ Αριθ. Γ. 41602/4864 της 2/22 Σεπτ. 1981 (ΦΕΚ Δ΄523) Περί κατασκευής λυομένων κατοικιών στις περιπτώσεις που έχει εκδοθεί σχετική οικοδομική άδεια και αφορούν κηρυγμένες οικιστικές περιοχές. Έχοντας υπόψη: 1.Τις διατάξεις του Β.Δ. 8867 περί εγκαταστάσεως προς παραθερισμόν, όπως τροποποιήθηκαν και συμπληρώθηκαν μεταγενέστερα. 2.Τις διατάξεις της παρ. 3 του άρθρ. 53 του Ν.Δ. 17.7.23 «περί σχεδίων πόλεων κ.λ.π.» όπως έχει αντικατασταθεί με την παρ. 2 του άρθρ. 1 του Ν.Δ. 194/69 «περί τροπ/σεως πολεοδομικών τινών διατάξεων» (ΦΕΚ 103Α΄ ). 3.Την με αριθ. Γ. 228/9.1.78 εγκύκλιο 3/78 με την οποία δόθηκαν οδηγίες για την εφαρμογή της 40820/78 αποφάσεως όπως είχε συμπληρωθεί με την Γ. 2286/6.2.78 απόφαση. 4.Την με αριθ. Γ. 7374/οικ. / 14.3.78 εγκύκλιο 16/78 με την οποία δόθηκαν οδηγίες για συνέχιση εργασιών εγκαταστάσεως λυομένων οικίσκων που είχαν αρχίσει πριν την 31.12.77 κ.λ.π. 5.Την με αριθ. Γ. 12086/15.4.78 εγκύκλιο 25/78 με την οποία δόθηκε δυνατότητα κατασκευής μονίμων αντί λυομένων κατοικιών εντός των προγραμματιζομένων οικιστικών περιοχών. 6.Τις μελέτες οικιστικής αναπτύξεως περιοχών για εξυπηρέτηση του παραθερισμού – τουρισμού και αναψυχής των κατοίκων της ευρυτέρας περιοχής Αθηνών και Θεσσαλονίκης που εκπονεί η Γενική Δ/νση Οικισμού του Υπ. Χ.Ο.Π. αποφασίζουμε: 1.Να δοθεί η δυνατότητα εγκαταστάσεως λυομένης κατοικίας, στους κατόχους οικοδομικών αδειών λυομένων οικίσκων, των οποίων η ιδιοκτησία περιλαμβάνεται στις οικιστικές περιοχές παραθεριστικής κατοικίας, της ευρύτερης περιοχής Αθηνών και Θεσσαλονίκης. Βασική προϋπόθεση για την παροχή αυτής της δυνατότητας – εκ μέρους των αρμοδίων Υπηρεσιών του Υπουργείου – είναι η κήρυξη της κατά περίπτωσιν περιοχής ως οικιστικής (βάσει του άρθρ. 14 του Νόμ. 947/77). Σελ. 430,528(α) Τεύχος 771 – Σελ. 112 2.Στις περιπτώσεις αυτές απαιτείται θεώρηση της αδείας που θα γίνεται με ανάλογη εφαρμογή της διαδικασίας που καθορίζει η εγκύκλιος 16/78. 3.Η παρ. 2 της εγκυκλίου 25/78 εξακολουθεί να ισχύει. 4.Όσοι από τους ανωτέρω ιδιοκτήτες επιθυμούν αντί για λυόμενο να κατασκευάσουν μόνιμη καλαίσθητη κατοικία, και εφ’ όσον έχουν υποβάλλει την σχετική αίτηση (κατά την παρ. 3 της ίδιας εγκυκλίου 25/78), θα μπορούν να την κατασκευάσουν μετά την έγκριση της σχετικής πολεοδομικής μελέτης που θα αναφέρεται σε τμήμα ή τμήματα της δεδομένης οικιστικής περιοχής. 23.Δ.κβ.40 Οικιστικές περιοχές